europeisk bison
Store norske leksikon,Biologi,Dyreriket,Ryggstrengdyr,Virveldyr,Pattedyr,Klovdyr,Kvegfamilien,Bison
Europeisk bison er et klovdyr i kvegfamilien.Den har et høyere bakparti og en mindre pukkel enn amerikansk bison.
Eldre okser kan veie opp imot 850 kg og ha en skulderhøyde på 200 cm. Visenten er også ensfarget brun, mens amerikansk bison har en nesten svartfarget forkropp. Utbredelse I oldtiden og middelalderen alminnelig i skogene i Mellom-Europa, omkring år 1000 fantes den helt nord til Östergötland. Ca. 1800 var bare mindre stammer igjen. En stamme i Polen, som var beskyttet ved strenge fredningsbestemmelser, bestod i 1914 av ca. 750 dyr, men under krigen 1914–18 og de første år etterpå ble den utryddet; det siste dyr ble skutt 1920. Nå finnes arten i parker og zoologiske hager flere steder i verden. I Białowieska-skogen i Polen lever en flokk som stammer fra utsatte dyr fra dyrehager; også i Russland finnes viltlevende flokker av utsatte dyr. Les mer i Store norske leksikon steppevisent (utdødd art)